
REFERAT
privind supravegherea de către Poliţia Locală Timişoara a zonei obiectivului Centru de comandă şi control, din cadrul Proiectului ,,Trafic management şi supraveghere video”, situat în Timişoara, str. Iuliu Maniu, nr. 29


Obiectivul de investiţii „Trafic Management şi supraveghere video” este inclus în cadrul poiectelor prioritare pentru atragerea de finanţare nerambursabilă din fonduri structurale în cadrul Programului Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere.
	În conformitate cu Calendarul activităţilor şi Calendarul achiziţiilor publice din Cererea de finanţare aprobată a fost atribuit Contractul de furnizare nr. 99/23.04.2015 asocierii formate din: S.C. SWARCO TRAFFIC ROMANIA S.R.L. lider, S.C. AVITECH CO. S.R.L. asociat 1, SWARCO MIZAR S.P.A. asociat 2. Obiectul principal al contractului constă în furnizarea, instalarea, punerea în funcţiune a unui sistem de supraveghere şi management al traficului în Municipiul Timişoara,  în conformitate cu documentaţia tehnică, caietul de sarcini, cu respectarea reglementărilor  legale în vigoare şi cu obligaţiile asumate prin prezentul contract.
	Sistemul propus prin intermediul prezentului proiect are în vedere rezolvarea problemelor de trafic, propunandu-şi să crească siguranţa rutieră în Timişoara şi să scadă numărul de accidente, îmbunătăţind siguranţa rutieră generală. Astfel, intersectiile vor fi echipate cu sisteme moderne şi rezistente care vor permite identificarea în timp real a valorilor de trafic, comunicarea între intersecţii, modificarea în funcţie de valorile de trafic a timpilor de semaforizare pentru o bună fluenţă a circulaţiei autovehiculelor, în vederea optimizării traficului şi realizării unei semaforizări conforme cu normele europene. Sistemul de management al traficului si supraveghere video va fi gestionat la nivelul unui Centru de Comanda si Control Integrat care va fi amplasat într-o cladire special construită, amplasata la adresa Bd. Iuliu Maniu nr. 29, Timisoara, jud. Timis.
Având în vedere că Centrul de comandă şi control va fi dotat cu echipamente achiziţionate din fonduri nerambursabil UE este necesară supravegherea zonei acestui obiectiv din cadrul proiectului ,,Trafic management şi supraveghere video”, complementar pazei asigurate de firma desemnată câştigătoare, pentru descurajarea unor acţiuni de vandalizare şi/sau jaf a spaţiului în cauză, considerată cu risc sporit în acest sens.
	Având în vedere cele prezentate , propunem:

1. Emiterea  unei  Hotărâri de Consiliul Local prin care să se aprobe supravegherea de către Poliţia Locală a zonei obiectivului Centru de comandă şi control, începând cu data intrării în vigoare a prezentei  hotărâri.
2. Supravegherea obiectivului mai sus amintit se asigură gratuit, între orele 00:00-24:00, până la finalizarea proiectului.

